चन्द्रकुँवर बर्त्वाल की रचनाओं को पाठकों तक पहुँचाने में भी शंभु प्रसाद बहुगुणा का महत्पूर्ण योगदान रहा। नन्दिनी ‘जीतू’, ‘पयास्विनी’, ‘गीत माधवी’ आदि-आदि छोटी-पुस्तिकाओं को प्रकाशित कर बहुगुणा जी ने शानदार काम किया इस दिशा में। डा. उमाशंकर ‘सतीश’ ने (I) चन्द्रकुँवर बर्तवाल की कविताएँ (II) चन्द्रकुँवर का कविता संसार और (III) साहित्य के निर्माता चन्द्रकुँवर वर्त्वाल, तीन पुस्तकों का संपादन कर ठोस कार्य किया है। श्री बुद्धिबल्लभ थपलियाल ने चन्द्रकुँवर - काव्य प्रसंग और काव्य संहिता का प्रकाशन कर महत्वपूर्ण भूमिका निभाई है।